b'\n_START_ARTICLE_\nEero Ainesmaa\n_START_SECTION_\nHistoria\n_START_PARAGRAPH_\nAinesmaan ura l\xc3\xa4hti k\xc3\xa4yntiin oululaisista gospel-ympyr\xc3\xb6ist\xc3\xa4, josta h\xc3\xa4n siirtyi joksikin aikaa musiikin ammattilaiseksi Pro Fide -yhtyeeseen. H\xc3\xa4n tutustui Mikko Kuustoseen joka my\xc3\xb6s oli Pro Fide -yhtyeess\xc3\xa4 mukana. Nyky\xc3\xa4\xc3\xa4n Ainesmaa tekee lauluja Pro Fide -yhtyeelle, esimerkiksi yhtyeen Tarina-levyll\xc3\xa4 on Ainesmaan tekem\xc3\xa4 kappale \xe2\x80\x9dKaikki t\xc3\xa4m\xc3\xa4\xe2\x80\x9d. Mikko Kuustonen perusti vuonna 1987 Q.Stone-yhtyeen johon my\xc3\xb6s Ainesmaa liittyi. Q.Stone-yhtyeess\xc3\xa4 h\xc3\xa4n esiintyi nimell\xc3\xa4 Eppu Ainesmaa. Lis\xc3\xa4ksi h\xc3\xa4nen k\xc3\xa4sialaa on kappale \xe2\x80\x9dYou did it for me\xe2\x80\x9d._NEWLINE_Ainesmaa opiskeli Oulussa arkkitehdiksi. Oulussa h\xc3\xa4nell\xc3\xa4 oli yhtye Gregory ja V\xc3\xa4h\xc3\xa4n valoo jossa h\xc3\xa4n esiintyi Gregori V.-salanimell\xc3\xa4 (my\xc3\xb6s Gregori Vaara tai Gregory Vaara)._NEWLINE_1990-luvulta l\xc3\xa4htien h\xc3\xa4n on tehnyt lauluja my\xc3\xb6s muille artisteille, ensimm\xc3\xa4iset kappaleet olivat Perjantai-nimisen gospel-folkyhtyeen kappaleet sek\xc3\xa4 Aikakoneen kappale \xe2\x80\x9dOdota\xe2\x80\x9d. Perjantai-yhtyeess\xc3\xa4 h\xc3\xa4n toimi my\xc3\xb6s kitaristina. H\xc3\xa4n vieraili my\xc3\xb6s Kimakka Tatsi- ja Avoin L\xc3\xa4hde -yhtyeiden levyill\xc3\xa4. _NEWLINE_Vuonna 2003 Ainesmaa oli mukana Sammakon malja-levyll\xc3\xa4 joka sis\xc3\xa4lsi Eero Pokelan runoihin s\xc3\xa4vellettyj\xc3\xa4 kappaleita.   Levyll\xc3\xa4 h\xc3\xa4n soitti kitaraa ja lis\xc3\xa4ksi h\xc3\xa4n my\xc3\xb6s teki muutaman s\xc3\xa4vellyksen levylle. _NEWLINE_Vuonna 2004 Ainesmaa julkaisi vaimonsa Minna Ainesmaan kanssa Pienet syyt-levyn.  Vuonna 2011 ilmestyi single \xe2\x80\x9dKaikki tiet vie Berliiniin\xe2\x80\x9d. _NEWLINE_2010-luvulla Ainesmaa asui \xc3\x84\xc3\xa4nekoskella ja h\xc3\xa4nell\xc3\xa4 oli oma yritys joka toimi arkkitehtitoimistona sek\xc3\xa4 Toisinp\xc3\xa4in-levyn kustantajana. Nyky\xc3\xa4\xc3\xa4n h\xc3\xa4n on yritt\xc3\xa4j\xc3\xa4n\xc3\xa4 Mikkeliss\xc3\xa4. _NEWLINE_Vuonna 2013 Ainesmaa perusti yhtyeen nimelt\xc3\xa4\xc3\xa4n Kapteeni Ainesmaa ja uusi soololevy on tekeill\xc3\xa4.  Seuraavana vuonna h\xc3\xa4n julkaisi kappaleen "Ruutitynnyri ja rikkitikku"._NEWLINE_Ainesmaa on my\xc3\xb6s toiminut k\xc3\xa4sikirjoittajana muun muassa Pikku posteljooni -ohjelmalle sek\xc3\xa4 teatteriesityksille. Ainesmaa kirjoitti my\xc3\xb6s Tero Sepp\xc3\xa4sen kanssa \xc3\x84\xc3\xa4nekosken 100-vuotisjuhlan\xc3\xa4ytelm\xc3\xa4n. Ainesmaa on parhaillaan tekem\xc3\xa4ss\xc3\xa4 ensimm\xc3\xa4ist\xc3\xa4 romaania.'